Conradus Lorenz
Conradus Lorenz (Vindobonae natus die 7 Novembris 1903; mortuus die 27 Februarii 1989) fuit zoologiae, ethologiae, ornithologiaeque peritus Austriacus, qui anno 1973, una cum Carolo de Frisch et Nicolao Tinbergen, Nobeliano Medicinae Praemio ornatus est. Saepe unus ex conditoribus ethologiae aestimatur, quae mores animalium investigat. Certam rationem investigandi excogitavit quae priori aetate coeperat, Oscare Heinroth eius suasore academico non excluso.